ไฟแนนซ์ทูเดย์
ค่าเงินเดี๋ยวอ่อนเดี๋ยวแข็ง มีทั้งคนได้และเสีย ชาวบ้านทั่วไปส่วนใหญ่ไม่รู้สึกอะไรเพราะดูเป็นเรื่องไกลตัว แต่ลูกค้ากลุ่มกระเป๋าหนักของบัตรรูดปรืดกสิกรไทย ยิ้มร่ากันเป็นแถว เพราะแบงก์รวงข้าวทำการตลาดปีที่แล้ว ให้ลูกค้าซื้อนาฬิกา Rolex แบบผ่อนจ่ายได้ 0% นาน 6 เดือน แถมแต้มให้ 20 เท่า ตอนนี้ฟรังก์สวิสแข็งโป๊ก นาฬิกาสวิสเลยราคาขึ้นเอาๆ ลูกค้าที่ช็อปไปตอนนั้นได้กำไรเหนาะๆ ไทม์ ไมดาส กระซิบมาว่าช่วงโปรโมชั่น 2 เดือนครึ่ง มีลูกค้ามาอุดหนุนเพียบหลักหลายสิบล้าน
21 ม.ค. 2558

ค่าเงินเดี๋ยวอ่อนเดี๋ยวแข็ง มีทั้งคนได้และเสีย ชาวบ้านทั่วไปส่วนใหญ่ไม่รู้สึกอะไรเพราะดูเป็นเรื่องไกลตัว แต่ลูกค้ากลุ่มกระเป๋าหนักของบัตรรูดปรืดกสิกรไทย ยิ้มร่ากันเป็นแถว เพราะแบงก์รวงข้าวทำการตลาดปีที่แล้ว ให้ลูกค้าซื้อนาฬิกา Rolex แบบผ่อนจ่ายได้ 0% นาน 6 เดือน แถมแต้มให้ 20 เท่า ตอนนี้ฟรังก์สวิสแข็งโป๊ก นาฬิกาสวิสเลยราคาขึ้นเอาๆ ลูกค้าที่ช็อปไปตอนนั้นได้กำไรเหนาะๆ ไทม์ ไมดาส กระซิบมาว่าช่วงโปรโมชั่น 2 เดือนครึ่ง มีลูกค้ามาอุดหนุนเพียบหลักหลายสิบล้าน 
...ปกรณ์ พรรธนะแพทย์ รองกรรมการผู้จัดการอาวุโส กสิกรไทย ออกตัวว่าไม่ได้รูดปรื๊ดโปรนี้ด้วย เพราะเล่นเป็นบางยี่ห้อ แถมงานเยอะ แต่พี่มดไม่ยอมบอกว่าได้รูดซื้อยี่ห้ออื่นๆ ไปหรือไม่ ถ้าได้ก็ถือเป็นอีกคนที่ยิ้มออกเหมือนกัน เพราะเห็นราคาขึ้นฉับพลันปีนี้แล้วอาจทำใจซื้อไม่ลง
...ผู้เสียภาษีเงินได้แบบคณะบุคคลทั้งหลายบ่นกันพึม ทั้งหมอ ทั้งดารา นักธุรกิจย่อยๆ ต่างพากันทำตาปริบๆ เพราะเจอระเบียบใหม่กรมสรรพากรขอตรวจสอบหลักฐานเงินได้ และหักค่าใช้จ่ายชนิดละเอียดยิบ หลายคนถูกเรียกภาษีเพิ่มก็ไม่แฮปปี้
แต่เรื่องนี้ขอให้กำลังใจกรมสรรพากรว่าทำถูกแล้ว เพราะที่ผ่านมามีการใช้คณะบุคคลเลี่ยงเสียภาษีกันมากจริงๆ 
...สำหรับมนุษย์เงินเดือนอย่างเราๆ ฤดูเสียภาษีเงินได้บุคคลธรรมดาเริ่มต้นแล้ว ปีนี้ในแบบ ภ.ง.ด.90 มีช่องหักลดหย่อนภาษีจากการท่องเที่ยวเพิ่มมา 1 ช่อง ผู้เสียภาษีท่านใดที่จะใช้สิทธิเตรียมหลักฐานใบเสร็จรับเงินไว้ด้วย คาดว่าจะโดนสุ่มเรียกหลักฐานเพิ่ม เพราะกรมสรรพากรเกรงจะถูกลักไก่ ไม่ได้เที่ยวแต่มาขอหักลดหย่อนภาษี  อย่างไรเสีย ขอเตือนผู้เข้าข่ายได้คืนภาษีรีบยื่นแบบแต่เนิ่นๆ เดี๋ยวเจอคืนภาษีช้าอย่ามาบ่นนะคร้าบ